open-index/open-wikipedia-markdown huggingface dataset:
Assuranceforeningen Skuld

**Assuranceforeningen Skuld** er et internasjonalt sjøforsikringsselskap basert i Oslo, Norge, som spesialiserer seg på rederansvar og sjøforsikring. Samlet forsikringspremie i 2018/19 var 402 millioner USD. I tillegg til Oslo har Skuld kontorer i Bergen, Bermuda, København, Hamburg, Hongkong, London, New York, Pireus, Singapore og Tokyo.

## Historie
Skuld ble etablert i 1897 i Oslo, Norge, som den første P&I klubben utenfor Storbritannia. Navnet har sitt opphav i norrøn mytologi, der Skuld er en av de mektige gudinnene kjent som norner som vever skjebnens tråder. 

Foreningens formål er gjensidig forsikring av ansvar og tap som medlemmene pådrar seg i direkte forbindelse med driften av de inntegnede skip.

## Virksomhet
Skuld er en av tretten medlemmer i International Group of P&I Clubs. P&I klubbene sørger for ansvarsforsikring for omtrent 90% av verdens handelsflåte.

## Referanser


## Eksterne lenker
* 
*  International Group of P&I Clubs
ATP Tour Masters 1000

**ATP Tour Masters 1000** er tennisturneringer for menn arrangert av Association of Tennis Professionals. Seier gir 1000 rankingpoeng, derav navnet. De etterfølger ATP Masters Series som de het før 2009. Følgende turneringer inngår  i Masters 1000:

## Turneringer
Kermit Roosevelt

**Kermit Roosevelt** (født 10. oktober 1889 død 4. juni 1943) var sønn av den amerikanske presidenten Theodore Roosevelt.

Han var en forfatter og en utforsker, som utforsket eksotiske strøk med sin far. Han kjempet en lang kamp mot depresjon og alkoholisme, og endte til slutt opp med å begå selvmord.

## Verker
* *War in the Garden of Eden*: memoarer fra andre verdenskrig.
* *The Happy Hunting Grounds*
* *Trailing the Great Panda* (med Theodore Roosevelt, Jr.)
* *Quentin Roosevelt: A Sketch with Letters*
* *The Boy Scout's Book of True Adventure, Fourteen Honorary Scouts,* med forord av Theodore Roosevelt og biografiske notater av James E. West.  
* "East of the Sun and West of the Moon" (med Theodore Roosevelt, Jr.)

## Referanser


## Eksterne lenker
* 
*
Rosalind Franklin

**Rosalind Elsie Franklin** (født 25. juli 1920, død 16. april 1958) var en britisk kjemiker, som gjorde betydningsfulle oppdagelser innen forståelsen av strukturene i DNA, hvor hun bidro til selve oppdagelsen av strukturen i 1953. Hun hadde de beste bildene man dengang kjente av DNAs mulige struktur, foretatt ved røntgenkrystallografi, en teknikk som var perfeksjonert av Linus Pauling til kartlegging av krystallatomer.  Men når det gjaldt å anvende teknikken på DNA, var det bare Franklin som lyktes med prosessen.  I tillegg var Pauling overbevist om at DNA utgjorde en dobbel spiral og ikke en trippel.

Maurice Wilkins, Francis Crick og James Watson utgjorde resten av firkløveret ved King's College i London som prøvde å knekke koden for DNAs struktur. I Watsons bok *The Double Helix* om oppdagelsen av strukturen, omtalte han Franklin i så sårende vendinger at Crick og Wilkins fikk Harvard University Press til å stanse førsteutgaven. Likevel utkom neste utgave med omtale av henne som ikke «helt uten tiltrekningskraft og kunne ha vært ganske vakker om hun bare hadde vist et minimum av interesse for klær».  Han kommenterer at hun ikke engang brukte leppestift, videre at hennes antrekk viste «like mye fantasi som en engelsk blåstrømpeungdom». Crick sa: «Jeg er redd vi alltid benyttet en, la oss si, nedlatende holdning overfor henne.»

Dette forklarer trolig hvorfor Franklin holdt sine DNA-fotografier innelåst.  Hun var under et konstant påtrykk fra de tre mennene om å dele resultatene sine med dem, samtidig som de behandlet henne respektløst. Som kvinne måtte hun innta sine måltider i et rom som også Watson kalte «skittent og tarvelig». Gradvis begynte Franklin å oppføre seg rart. Hun benektet at DNA er spiralformet, selv om hennes egne bilder dokumenterte dette, og hengte sommeren 1952 opp et notat rundt omkring på King's College som opplyste: «Det er med dyp sorg vi ser oss nødt til å meddele at DNA-heliksen avgikk ved døden fredag 18.juli 1952... Man håper at Wilkins vil holde minnetalen over den avdøde heliksen.»

I  januar 1953 viste Wilkins fotografiene hennes til Watson, «trolig uten hennes vitende og vilje». Watson innrømmet at dette var «nøkkelbegivenheten» i deres forskning, som skaffet dem Nobelprisen i fysiologi eller medisin i 1962.  Da hadde Rosalind Franklin vært død i fire år. Hun var bare 37 år gammel da hun døde av eggstokkreft, trolig forårsaket av kronisk overeksponering for røntgenstråler.  Hun hadde sjelden brukt forkle som beskyttelse, men vandret skjødesløst rett inn i strålene.

## Referanser
Gavin David Lee

**Gavin David Lee** (født 11. juli 1956) er en engelsk frilansdirigent, musikkpedagog og valthornutøver.

## Studier
Lee studerte musikk ved Kings College University of London, samt valthorn og direksjon ved Guildhall School of Music and Drama. Han mottok både Purcell Prize og Jelf Medal for akademiske studier i 1976 og 1978, og Union Award fra Kings College for sine musikkaktiviteter ved universitetet i 1977. Etter diplomstudier i direksjon og valthorn ved Royal Academy of Music, London, vant han både Ricordi Prize og Ernest Read Prize i 1980 for sin dirigering.

## Arbeid
Gavin David Lee arbeider som frilansdirigent og er også en etterspurt arrangør. I Trondheim har han vært fast dirigent for Studentersamfundets symfoniorkester fra 1992 til 2023, og Trondhjems Studentersangforening fra 1992 til 2017. Begge ensembler har opplevd en betydelig nivåheving og i 2000 ble han tildelt livsvarig medlemskap ved Studentersamfundet i Trondhjem.

Han har dirigert en rekke orkestre, kor og musikkorps i England, Norge, Sverige, Finland og Russland, i tillegg til operaer og musikaler.

Gavin David Lee var også fast dirigent for Ila Brass Band i en årrekke, som har vunnet flere konkurranser under hans ledelse. De har gitt ut CD-en "Arktisk Brass" som inkluderer nye arrangementer for brassband av ham. Lee har også dirigert Forsvarets Distriktsmusikkorps Trøndelag (Divisjonsmusikken). Han har arrangert musikk i mange ulike genre, bl.a. for Nordnorsk Kammerorkester, Divisjonsmusikken i Trondheim, Norsk kulturskoleråd, Ila Brass Band og UKA.

Gavin David Lee arbeider i tillegg som lærer i utøvende/praktiske fag ved musikklinja ved Trondheim katedralskole og er øvingslærer i direksjon ved Musikkonservatoriet (NTNU) i Trondheim.

I februar 2009 ble Lee slått til ridder av De Sorte Faars Ridderskab. Han er også kommandør med storkors av både Vrangstrupen og Polyhymnia.

## Dekoreringer og priser
* Purcell Prize (1976)
* Jelf Medal (1978)
* Union Award (1977) fra Kings College, England
* Ricordi Prize (1980)
* Earnest Read Prize (1980)
* Livsvarig medlemskap ved Studentersamfundet i Trondhjem (2000)
* Ridder av De Sorte Faars Ridderskab (2008)
* Kommandør med storkors av Vrangstrupen
* Storkors av Polyhymnia

## Referanser


## Eksterne lenker
*
Nassersjøen

**Nassersjøen** er en stor kunstig sjø i Afrika. Den er 55 mil lang og har et areal på , og ligger i sør Egypt og nord i Sudan. Sjøen er en del av Nilen som har blitt oppdemt. Omtrent 30 prosent, eller 15 mil, ligger innenfor Sudans territorium. Tidligere het den Aswandammen, og britene bygget den mellom 1898 og 1902. Når Egypt anerkjente Folkerepublikken Kina, trakk USA sin avtalte støtte til bygging av den nye og langt større dammen. Egypt fikk i stedet hjelp av Sovjetunionen, finansielt og teknisk.  Nassersjøen er oppkalt etter Gamal Abdel Nasser, tidligere president i Egypt.

## Referanser


## Eksterne lenker
*
Banana Joe

***Banana Joe*** er en italiensk actionkomedie fra 1982 regissert av Stefano Vanzina. Hovedrollen spilles av Bud Spencer.

## Handling
Den korupte banankongen Torcillo vil starte fabrikk i den lille søramerikanske landsbyen Amantido. Men han har ikke gjort regning med Banana Joe som klarer seg utmerket uten modernisering og byråkrati. Etterhvert må imidlertid Banana Joe dra til byen for å skaffe seg myndighetenes tillatelse til fortsatt banandrift. Ferden dit ender i en rekke slagsmål – og til slutt et endelig oppgjør med den korrupte Torcillo.

## I rollene
(utvalg)
*Bud Spencer –  Banana Joe 
*Marina Langner –  Dorianne 
*Mario Scarpetta –  Manuel 
*Gianfranco Barra –  Torsillo 
*Enzo Garinei –  Ingegner Moreno
*Gunther Philipp –  Sarto 
*Giorgio Bracardi –  Sergente Martino

## Referanser


## Eksterne lenker
*
Alan Lee

**Alan Lee** (født 1947) er en britisk illustratør.

I sin lange karriere har Alan Lee først og fremst tegnet og malt illustrasjoner til J.R.R. Tolkiens «Ringenes Herre», «Silmarillion», «Hobbiten» og andre bøker. Han har også vært med på produksjonen av filmtrilogien om *Ringenes Herre*, sammen med illustratørkameraten John Howe. 

Alan Lee har også tegnet ting til *[[Stargate]]*, en serie science fiction-filmer.

## Tidlig liv
Alan Lee er født og oppvokst i London der han studerte grafisk design på *[[Ealing Art College]]*. Han var veldig interessert i *[[Folklore|folklore]]* og myter.

Han jobbet i London som bokillustratør til midten av 1970-tallet da han flyttet til Chagford, Dartmoor sammen med kona si, Marja Lee Kruyt, og kollegaen Brian Froud. Etter en oppfordring fra Ian Ballantine, en kjent amerikansk forfatter, lagde Froud og Lee boka *Faeries* – inspirert av landskapet i Dartmoor. Faeris er ei bok med illustrasjoner og forklaringer av mytiske skapninger.

## Senere liv
Alan Lee er kjent for sine illustasjoner i Tolkiens bøker, men han har illustrert mange andrebøker som The Mabinogion, Castles, Merlin Dreams, and Black Ships Before Troy: The Story of the Illiad *The Mabinogion, Castles, Merlin Dreams * og * Black Ships before Troy*

Alan Lee dro til New Zealand for å hjelpe til med filmen Ringenes herre-trilogien. Han skulle designe hvordan Midgard skulle se ut. Hans illustrasjoner for boka Ringenes Herre ga et bilde på hvordan han forestilte seg Midgard.
Ringenes Herre var ikke den eneste filmen han designet. Også *Legend, Erik the viking* og *Merlin*.

Lee var en av grunnleggerne av den årlige *Mythic Garden*, en utstilling av steinskulpturer, i Stone Lane Garden.
Han har to barn; Virginia og Owen.

## Referanser


## Eksterne lenker
* 
*
Siedlce

**Siedlce** er en polsk by som ligger ved elven Muchawka i Det masoviske voivodskap.

Byen ble sannsynligvis grunnlagt før det 15. århundre og nevnes for første gang under navnet *Siedlecz* i et dokument fra 1448. I 1503 reiste Daniel Siedlecki en ny landsby med samme navn i nærheten, med en sentralt plassert kirke. I 1547 fikk byen, som oppstod ved en sammensmelting av de to landsbyene, byrettigheter av Sigismund I. Frem til 1807, da byen ble konfiskert av russiske myndigheter, var den eid av flere store magnatfamilier, blant dem Czartoryski og Ogiński. Under andre verdenskrig ble mer enn 50 % av byen lagt i grus.

## Vennskapsbyer
Berdytsjiv, Dasing, Nevers, Pescantina, Sabinov, Vawkavysk

## Referanser


## Eksterne lenker
*
Kolbu KK

**Kolbu KK** (stiftet 14. februar 1906) er et idrettslag fra Kolbu i Østre Toten, som driver med fotball, friidrett, håndball, langrenn og skihopping.

## Historikk
14. februar 1906 ble Kolbu IL stiftet. 

1. desember 1935 ble IL Kolbukameratene stiftet.

I 1992 ble Kolbu/KK Fotball stiftet som en samarbeidsklubb for fotballen i bygda.

9. mars 2020 ble det vedtatt fusjon mellom *IL Kolbukameratene* og *Kolbu IL*, samt Kolbu/KK Fotball.

22. juni 2020 ble det vedtatt at idrettslaget skulle hete *Kolbu KK*.

## Anlegg

### Kolbuplassen
Kolbuplassen ligger langs med Lena-elva og Narumsvegen. Anlegget har klubbhus, to fotballbaner og en lysløype som forbinder anlegget med Kolbu skole. Kolbuplassen har også ett nærmiljøanlegg med blant annet sandvolleyballbane og fotballgolf.

### KK-plassen
Også kalt Sausletta ligger langs Lena-elava i den yttre delen av Kolbu. Anlegget har klubbhus, håndballbane, klatrevegg, to fotballbaner med flombelysning og skistadion med lysløype.

### Slettumsbakken
Slettumsbakken er ett rekruteringsanlegg for hopp og har en K-19 og en K-10 bakke samt ei varmebu.

## Idretter
### Fotball

## Kjente utøvere
* Kenneth Gangnes, skihopping
* Maren Lundby, skihopping

## Referanser


## Eksterne lenker
*
Suwałki

**Suwałki** (tysk *Suwalken,* ) er en by nordøst i Polen. Byen ligger i det vestlige Podlasie (Podlasie voivodskap). Elven Czarna Hańcza renner gjennom byen. Avstanden i rett linje mellom byene Suwałki og Oslo er 1023 km, til Warszawa er det 308 km.

Byen hadde 69 275 innbyggere pr. mars 2014. På 1920-tallet hadde byen 17.000 innbyggere. Byen hadde på 1950-tallet 13.000 innbygger. Det var harde kamper ved byen under første verdenskrig og den ble sterkt ødelagt under andre verdenskrig.

Selv om den første omtale av Suwałki kommer fra 1688, var det først i 1720 at kongen av Polen, August II, ga byen kommunale rettigheter.

Etter den tredje delingen av Polen i 1795 ble Suwałki annektert av Preussen. I årene 1807-1815 var byen en del av det polske Hertugdømmet Warszawa.

Byen var sentrum for Guvernementet Suvalki i Kongress-Polen på 1800-tallet (fra 1815), som var en del av det Russiske keiserdømmet. 

Suwałki kom tilbake til Polen i 1919 og 1920 (på grunn av den polsk-sovjetiske krig vunnet av polakkene), som gjenvunnet uavhengighet i 1918. I 1931 hadde Suwałki en befolkning på 21 957, hvorav 71 % var polakker, 26 % jøder og 3 % andre.

Etter delingen av Polen i september 1939 i henhold til Molotov-Ribbentrop-pakten i 1939 ble Suwałki-området overtatt av Sovjetunionen. I begynnelsen av oktober 1939 var imidlertid Suwałki-regionen under tysk okkupasjon, fordi den tysk-sovjetiske pakten forlot Białystok-regionen på sovjetisk side, og Suwałki-regionen på tysk (selv om det opprinnelig ble fastslått at Suwałki-regionen skulle være under sovjetisk okkupasjon). Jødene i Suwałki døde under andre verdenskrig og ble myrdet av tyskerne. I 1944 ble Suwałki og området rundt igjen okkupert av den røde hæren, og returnerte deretter til Polen.

I dag er Suwałki etnisk veldig homogen. Byen er bebodd av nesten 70 000 mennesker, inkludert 99 % av polakker og bare 1 % av resten.

## Vennskapsbyer
*  Grande-Synthe,  Marijampolė,  Alytus,  Waren,  Voru,  Tsjernjakhovsk

## Referanser


## Eksterne lenker
* 
* BIP Suwałki
Kommunal vei 1046 (Hjelmeland)

**Kommunal vei 1046 i Hjelmeland** går fra Hjelmelandsvågen og sørover til Tuntland i Hjelmeland kommune. Veien er 1,4&nbsp;km lang.

Veien har blitt omklassifisert fra fylkesvei 635. Røgelstadvegen var også del av fylkesveien.

## Kommuner og knutepunkter

 

## Eksterne lenker
* Vegvesenets vegkart
Gudrun Tiedge

**Gudrun Tiedge** (født *Lemke* 29. september 1953 i Garz/Rügen) er medlem av landdagen i Sachsen-Anhalt for Die Linke og nestleder i delstatspartiet.

I DDR var hun en aktiv angiver for Stasi (*[[inoffisiell medarbeider]]*) under dekknavnene «IM Rosemarie» og «IM Rosemarie Lehmann». Samtidig arbeidet hun som statsadvokat i DDR og deltok i forfølgelse av såkalte «republikkflyktninger» og annerledes tenkende.

Det vekket kraftige reaksjoner da den tidligere Stasi-angiveren som representant for Die Linke, i 2006 ble innvalgt i rådet for stiftelsen som har ansvar for å bearbeide følgene av SED-diktaturet i delstaten. Offerforeningene trakk seg da fra rådet.

## Referanser
Konstruksjon

**Konstruksjon** kan referere til:

* Dataassistert konstruksjon, digitale verktøy som brukes av ingeniører, arkitekter og andre designere
* Konstruksjon (geometri), å konstruere linjestykker og vinkler med passer og linjal
* Konstruksjonsbåt, for konkurranser, hvor konstruktøren står fritt i valg av skrogform, seilareal, lengde, vekt og materialer
* Produktutvikling, den prosess som bidrar til at nye produkter og tjenester utvikles
Fylkesvei 1208

**Fylkesvei 1208** går mellom Revelsby og Rud i Rakkestad kommune.

Frem til 2019 hadde veien betegnelsen fylkesvei 641 (Østfold).

## Kommuner og knutepunkter

## Referanser




## Eksterne lenker
* Vegvesenets vegkart 
*
Alf Stewart

**Alfred Douglas "Alf" Stewart** er en fiktiv person i den australske såpeserien Home and Away. Han er spilt av skuespilleren Ray Meagher. 

Alf er best kjent i serien for sin bruk av særaustralsk slang, og ord som "flamin' mongrel",  "holy grandpa on a stick, grandma", "strewth" og "strike my living harry". Hans mest berømte sitater er: "stone the flamin' crows", "flaming mongrels", "flaming galah" "strike me pink" og "strike me roan". 

Bortsett fra at han var med i Vietnamkrigen, er lite av Alfs fortid avslørt på skjermen. Imidlertid, fra en kilde, sies det at den dagen Alf ble født, var den lykkeligste dage i hans fars liv. Det var bare et problem: Mr. Stewart Sr. ville ha flere sønner, men i stedet endte han opp med fire døtre. Han (faren) hadde store ambisjoner for gutten, så for å få han mer selvstendig, nektet han sønnen økonomisk hjelp. Han ba han om å lage sin egen formue fra bunnen. Det var hardt arbeid, men Alf ville bevise at han kunne klare det. Hans harde arbeid ble belønnet, og innen han var 30 år gammel, eide han stedets bar, båtutleie, husbilparken og en bedrift i farens bransje for å konkurrere. 

Alf er broren til Celia Stewart og Morag Bellingham, som senere viste seg å være Bobby Simpsons mor. Han er også broren til Barbara, eks-konen til Donald Fisher. I senerer episoder finner man ut at Colleen Smart også er en av hans søstre.
Kommunal vei 1048 (Hjelmeland)

**Kommunal vei 1048 i Hjelmeland** går mellom Hjelmeland og Hjelmeland kai i Hjelmeland kommune. Veien er 150 meter lang.

Veien har blitt omklassifisert fra fylkesvei 644.

## Kommuner og knutepunkter

## Eksterne lenker
* Vegvesenets vegkart
Rafinha

**Márcio Rafael «Rafinha» Ferreira de Souza** (født 1985) er en brasiliansk fotballspiller som spiller for Grêmio Foot-Ball Porto Alegrense.

I hjemlandet Brasil spilte han for klubben Coritiba Foot Ball Club fra 2002 til 2005. Forbildet til Rafinha er Cafu som spilte på AC Milan.

Han spilte på Brasils lag som tok bronse under OL i Beijing 2008.

## Meritter
#### Bayern München
* UEFA Champions League (1): 2013
* UEFA Super Cup (1): 2013
* VM for klubblag (1): 2013
* Bundesliga (2): 2013, 2014
* DFB-Pokal (2): 2013, 2014
* DFL-Supercup (1): 2012

#### Brasil
*  2008  Beijing - Bronse i fotball, menn Brasil 

## Referanser


## Eksterne lenker
* 
*
MF «Nørvøy»

**B/F «Nørvøy»** var en bilferge i Møre og Romsdal, bygget 1967 av Storvik Mek Verksted i Kristiansund for Møre og Romsdal Fylkesbåtar. 

«Nørvøy» trafikkerte samband i Møre og Romsdal frem til 2008, da den ble solgt til bruk i fiskeindustrien i Finnmark.

B/F «Nørvøy» ble hugget opp i 2016 ved Fosen Gjenvinning i Åfjord.

## Historie
M/F «Nørvøy» ble bygd ved Storvik Mek. i Kristiansund i 1967 som bygg nr. 29, og fikk da kallesignalet LLZV og IMO nr. 6721096. De første årene var den en avløserferge og gikk blant annet mellom Molde, Vestnes og Vikebukt, samt Halsa - Kanestraum, Eidsdal - Linge m.fl. 

Fra 1974 til 1983 trafikkerte «Nørvøy» sambandet Sølsnes - Åfarnes, deretter Kvitnes - Høgset - Bergsøy frem til 1987, Stranda - Liabygda til 1992, Aure - Ånes til 1993, og deretter en periode som avløsningsferje frem til 1997, da den ble satt inn på ferjesambandet på Hjørundfjorden, Skår - Sæbø - Leknes - Trandal - Standal. Dette ble det siste faste sambandet «Nørvøy» trafikkerte, med unntak av en kort periode i B-ruta på Eiksund - Rjånes.

Når ferger fikk motorstopp ble kapasiteten redusert, ikke bare på den ene fergestrekningen, men på flere. Da lille Nørvøy ble satt inn på strekningen en gang i oktober 1987 ble det lang fergekø i Kristiansund sentrum. 

Sertifikatene til «Nørvøy» utløp i februar 2008 og den ble liggende i opplag frem til den i 2009 ble solgt til Finnmark for bruk som forlager ved et fiskeoppdrett i Varangerfjorden. 

Etter å ha fullført sin tjeneste ved dette fiskeoppdrettet, ble «Nørvøy» solgt til opphugging ved Fosen Gjenvinning i 2016.

## Tekniske data
*Type: Pendelferge
*Lengde: 39,68 m
*bredde: 9,80 m
*Dybde: 3,18 m
*Brutto: 288
*Høyde: 13,5 m (fra vannlinjen)
*Passasjerer: 230
*Bilkapasitet: 28. Ny: 19 (maks 24)
*Lastekapasitet: 114 tonn
*Gjennomkjøringshøyde: 4,10 m
*Maksimalt akseltrykk: 10 tonn
*Bredde på fallemmer: 5,80 m
*Mannskap: ca. 4 (skipper, maskinist, billettør, matros)
*Fart: 11 knop
*Motor: Callesen 427 DOT 460 BHK (1967)
*Hjelpemotorer: 1 stk. Volvo Penta, type D 70 CHC, 74 KW og 1 stk. Volvo Penta, type D 70 B
*Propell: 2 stk. Callsen
*Ror: 2 stk. konvensjonelle
*Styremaskiner: 2 stk. Tenfjord
*Kallsesignal: LLZV
*IMO-nummer: 6721096
*Flåter: 1 stk. MOB-båt med plass til 8 personer
*Redningsflåter: 3 stk. type DSB med plass til 65 personer, 1 stk. type DSB med plass til 45 personer

## Øvrig Informasjon
B/F «Nørvøy» ble også brukt under opptakene i det norske humorshowet Klypa. Kjell 'Kjellen' Bigset spiller selvutnevnt 'dekkssjef' på «Nørvøy» i disse sketsjene.

## Referanser


## Eksterne lenker
* 
* 
* Fjord1
* Fjordfähren in Norwegen om Nørvøy 
* Siste reis for Nørvøy
* Salgsannonse
Sladder (TV-program)

***Sladder*** er et satirisk humorprogram om kjendishysteri som ble sendt på TVNorge i 2008. Hver uke saumfor programmets paneldeltakere landets aviser, TV-programmer og kulørte presse for hver torsdag å møtes for å diskutere hvilke saker de syntes hadde vært viktigst. De omformulerte deretter sakene i en vridd, tabloid verden. Programleder var Øyvind Loven og i det faste panelet var Zahid Ali og Tor Milde. Berit Boman var reporter.

*Sladder* var det første panelprogrammet som ble utviklet i Norge. De fleste andre panelprogrammer på den tiden, slik som *[[Nytt på nytt]]*, *[[9 av 10 nordmenn]]*, *[[Best uten ball]]* og *[[Løvebakken (TV-serie)|Løvebakken]],* var importerte formater fra Storbritannia, mens *[[Mandagsklubben]]* og *[[Torsdagsklubben]]* var et format importert fra Sverige. Senere har NRK sendt de norskutviklede panelprogrammene *[[Desken (TV-serie)|Desken]]* (2010), *[[tweet4tweet]]* (2012) og *[[Brille (TV-program)|Brille]]* (2012).

## Gjester i serien (studio og innslag)

## Referanser


## Eksterne lenker
*
Ærølisten

**Ærølisten** er en lokalpolitisk borgerliste i Ærø Kommunalbestyrelse i Danmark. Listen har det tidligere medlem av Folketinget for Centrum-Demokraterne, Ebbe Kalnæs, i spissen. 

Ærølisten ble dannet til Kommunalvalget i Danmark 2005. De viktigste punkter til kommunalvalget var; at Ærø kan beholde de kvaliteter som gjør øya til et yndet mål for besøkende, at Ærø i fremtiden ikke plasserer seg på sidelinjen, men aktivt spiller med på hele banen, at Ærølisten uten partipolitiske tilhørighet arbeider for hele Ærø uten hensyn til isolerte geografiske særinteresser.

Ærølisten fikk første plass i Kommunalbestyrelsen.

## Referanser
Victor Meyer

**Victor Meyer** (født 8. september 1848 i Berlin, død ved selvmord 8. august 1897 i Heidelberg) var en tysk kjemiker og betydelig bidragsyter til både organisk og uorganisk kjemi.

Han er best kjent for å oppfinne et apparat for å bestemme damptetthet, Victor Meyer-apparat, og for å oppdage tiofen, en hetrosyklisk forbindelse. Han er enkelte ganger referert til som **Viktor Meyer**.

## Karriere

**Meyer's profesjonelle karriere:**

Hans far var Julius Meyer.

;Vitenskapelige bidrag:
* Syntese av aromatisk karboksylsyre fra sulfonsyre og formiater (1869).
* Nitroalkan fra alkyliodid og sølvnitritt (1872).
* Utvikling av en metode til å skille mellomg primære, sekundære og tertiære nitroalkaner (1875).
* Da han begynte å studere fysikalsk kjemi i 1876, utviklet Meyer en ny metode for å bestemme gasstetthet i 1878. Denne metoden gjorde ham i stand til å demonstrere hvordan arsenoksid damp hadde formelen As4O6, at kvikksølv, sink og kadmium besto av enatomig damp, og at halogen molekyler dissosierte til atomer ved oppvarming, et fenomen han studerte til sin død. **Victor Meyer apparatet** måler nøyaktig volum til en gassubstans hvorfra damptetthet til gass kan avledes og også relativ masse.
* Foreslo at glukose er en aldehyd og ikke en keton, og dermed korrigerte von Baeyer og van't Hoff (1880).
* Syntese av aldoksim og ketoksim fra hydroksylamin og aldehyd eller keton, og dermed oppdaget en ny strukturell identifikasjon og elucidation metode (1882, sammen med Alois Janny).
* Identifikasjon av tiofen som forurensning i benzen som er fremstilt fra kull (1882). Benzen fremstilt ved dekarboksylering av benzosyre inneholdt ikke denne urenheten.
* Første pålitelige syntese av ren sennepsgass (1886, se også Meyer's account on sulfur mustard)
* Kobling av konseptene for stereokjemi og dipol i 1888. Meyer hadde alltid vært interessert i stereokjemiske problemer og var en av de første to instruere elevene sine med  van't Hoff's teori om asymmetrisk karbon og Hantzsch-Werner teorien.
* Oppdaget iodoso forbindelser i 1892 ved å la o-iodobenzosyre reagere med salpetersyre.
* Observasjon (1892) at orto-substituert benzosyre derivater vanskelig forestring. Dette prinsippet er nå kjent som **Victor Meyer forestringslov** og ble oppdaget i et forsøk med å forestre o-iodobenzosyre.
* Oppdagelse av iodonium forbindelser ved å la jodbenzen og iodosobenzen reagere med hverandre (1894).

## Bibliografi

Meyer skrev flere betydningsfulle bøker:

* *Tabellen zur qualitativen Analyse* (1884, skrevet sammen med Frederick Treadwell)
* *Pyrochemische Untersuchungen* (1885)
* *Die Thiophengruppe* (1888)
* *Chemische Probleme der Gegenwart* (1890)
* *Ergebnisse und Ziele der Stereochemischen Forschung* (1890)
* *Lehrbuch der organischen Chemie* (1893, skrevet sammen med Paul Jacobson. En populær bok og utgitt i mange opplag)
* *Märztage im kanarischen Archipel, ein Ferienausflug nach Teneriffa und Las Palmas* (1893, reisehåndbok)

## Priser og utmerkelser (Utvalg)
* 1891 – Davymedaljen

## Referanser
Kutztown University

**Kutztown University of Pennsylvania** er et delstatseid universitet i Kutztown i delstaten Pennsylvania, USA. Det ble grunnlagt i 1866 som *Keystone Normal School*, med fokus på lærerutdanning. Lærestedet ble state college i 1960 og universitet i 1983. Fagkretsen er den klassiske *liberal arts*-kombinasjonen med lærerutdanning, humaniora, og en businessutdanning.

Ved *Kutztown* var det 10&nbsp;193 studenter i 2006, og 501 vitenskapelig ansatte. Skolepengene samme år var US$ 6&nbsp;619 for studenter hjemhørende i delstaten Pennsylvania, og ca. US$ 13&nbsp;500 for studenter fra andre delstater eller utlandet. Studiene tilbys opp til mastergrad.

Biblioteket har 503&nbsp;000 boktitler, foruten moderne trådløs internettforbindelse og en rekke digitale samlinger.

## Referanser


## Eksterne lenker
*
Marie av Danmark

** Marie Agathe Odile**, prinsesse av Danmark, grevinne av Montpezat, (født 6. februar 1976 i Paris) er et medlem av den danske kongefamilien som kone til prins Joakim, den yngste sønnen til dronning Magrethe ll.

## Utdannelse og jobb
Hun har gått fire år på kostskolen Beausoleil i Sveits. Deretter tok hun studier ved Wellesley i Boston og ved Marymount Manhattan College i New York. Marie fikk ved retur til Europa i 2001 jobb i farens firma i Genève.

## Forlovelse og bryllup
Amalienborg Slott sendte 3. oktober 2007 ut pressemeldingen om at dronning Margrethe hadde gitt sin tillatelse til at prins Joachim kan inngå ekteskap med frk. Marie Cavallier.
Bryllupet fant sted i Møgeltønder Kirke den 24. mai 2008. Etter bryllupet har Marie fått tittelen Hennes Kongelige Høyhet Prinsesse Marie av Danmark, grevinne av Montpezat. 

Marie Cavallier er opprinnelig fransk statsborger og katolikk. I forbindelse med ekteskapet konverterte hun til den evangelisk-lutherske kirke og hun har også blitt dansk statsborger. Mandag 4. mai 2009 fikk hun og prins Joachim en sønn, som har fått navnet Henrik Carl Joachim Alain. 24. januar 2012 fødte hun også en datter, som fikk navnet Athena Marguerite Françoise Marie.

## Referanser


## Eksterne lenker
* 
* 
*
La Salle University

**La Salle University** er et kristent universitet i Philadelphia, Pennsylvania. Det ble grunnlagt 1863.

Ved *La Salle* var det  studenter og 371 vitenskapelig ansatte i 2006, og skolepengene var samme år US$ . Det er relativt høyt blant religiøse universiteter i USA. Undervisningen gis helt opp til doktorgradsnivå.

## Referanser


## Eksterne lenker
*
Johnn R. Hardang

**Johnn Ravnkilde Hardang** (født 1953) er en norsk pastor som har arbeidet for P7 Kristen Riksradio, og er fra 2021 redaktør og daglig leder i TV12 Bedehuskanalen. 

I P7 hadde han har ansvar for programserien *Vindu mot livet*. 

Hardang ble tildelt Kristent Radioforums hederspris 2013 for sitt arbeid i Radio P7.

## Bibliografi
* *Forventning – Vindu mot livet 2* (Bok. Sambåndet Forlag AS)
* *Fredstanker – Vindu mot livet 1* (Bok. Sambåndet Forlag AS)
* *I møte med Jesus* (Bok. Sambåndet Forlag AS)
* *Ingen som Gud* (Hefte. Kristen Riksradio/Biblia fjernundervisning)
* *Lyset fra Golgata – Sanger vi aldri glemmer – Vindu mot livet* (Bok. Sambåndet Forlag AS)
* *Tre uker med 3,16* (Bok. Sambåndet Forlag AS)
* *Veien* (Sambåndet Forlag AS)
* *Våg livet* (Hefte. Sambåndet Forlag AS)

## Referanser

## Eksterne lenker
* Dagens Vindu mot livet Nettradio
Tiofen

**Tiofen** er en aromatisk hetrosyklisk forbindelse som består av fire karbonatomer og et svovelatom i en fem-atomig ring. Forbindelser analog til tiofen er furan og pyrrol hvor S atomet er erstattet av henholdsvis O og NH. Tiofen ble oppdaget av Viktor Meyer i 1883 som en forurensning i benzen. 
Relatert til tiofen er benzotiofen og dibenzotiofen, som består av en tiofenring sammensmeltet med henholdsvis en og to benzenringer.

## Referanser


## Eksterne lenker
* International Chemical Safety Card 1190
Lavkonjunktur

**Lavkonjunktur** er et begrep for å beskrive den økonomiske utviklingen i et land. Begrepet brukes særlig i europeisk konjunkturanalyse, og betegner at den økonomiske aktiviteten er lavere enn en trendmessig utvikling ville tilsi. Når den økonomiske aktiviteten er høyere enn trenden, kalles dette høykonjunktur. Dette innebærer at en økonomi vil være i lavkonjunktur selv om den har økonomisk vekst, men ofte vil lavkonjunktur bety at arbeidsledigheten stiger.

I tillegg deles de økonomiske syklusene i om veksten er høy eller lav. Når den økonomiske veksten i et land er høyere enn trendveksten, eller gjennomsnittlig vekst, er økonomien i en oppgangskonjunktur. Når veksten er lavere, er økonomien i en nedgangskonjunktur.

Enhver økonomi vil dermed, per definisjon, alltid befinne seg i enten lav- eller høykonjunktur, *og* *enten* i oppgangs- eller nedgangskonjunktur.

Begrepet resesjon har ingen plass i denne analysemodellen, men knyttes til fallende aktivitet i en økonomi. I USA avgjør en egen konjunkturkomite om amerikansk økonomi vokser eller krymper. Når den krymper, er USA i resesjon. En beslektet, og mye brukt, definisjon er at en økonomi er i resesjon dersom BNP faller i to kvartaler på rad. Alle moderne økonomier er som oftest i ekspansjon.

## Referanser
Barselseng

**Barselseng** er betegnelsen på de første seks ukene etter en kvinne har fødet, da livmoren, fødselskanalen og kvinnens øvrige organer vender tilbake til den ikke-gravide tilstand. I denne perioden begynner kvinnen å produsere melk. Livmoren returnerer til sin originale tilstand ved å danne en ny slimhinne der morkaken var. I denne perioden er det også økt risiko for blodpropp.

## Referanser
Det tsjekkiske nasjonalsosiale parti

**Det tsjekkiske nasjonal-sosiale parti** (fra 1997) er et tsjekkisk nasjonalistisk og sosialistisk parti. Partiets ideologi er ikke å forveksle med nasjonalsosialisme.

Det ble opprinnelig etablert i 1898 innad i Det ung-tsjekkiske partiet (Det nasjonal-liberale parti) som en nominelt sosialistisk gruppe som vektla å oppnå tsjekkisk uavhengighet fra det habsburgske Østerrike-Ungarn – i motsetning til Det tsjekkiske sosialdemokratiske partiet, som stod for en internasjonal revolusjon og som var det største sosialistiske partiet blant tsjekkere på den tiden.

## Referanser


## Eksterne lenker
*
Helga Larsen

**Helga Larsen** (1884–1947) var en dansk fagforeningsformann og politiker. Hun representerte partiet Socialdemokratiet. 

Hun vokste opp i et fattig hjem, med en mor som var aleneforsørger, så hun måtte jobbe fra hun var 9 år gammel. Moren var aktiv i fagbevegelsen, og Helga fulgte i hennes fotspor; først som kasserer i *Kvindelige Bryggeriarbejderforbund for København og Omegn* (1903). I 1909 ble hun bedt om å bli formann i samme forbund, samtidig som hun fikk styreplass i *Dansk Bryggeri-, Brænderi- og Mineralvandsarbejderforbund*. 

Den danske grunnloven ble endret i 1915, slik at også kvinner kunne stille til Folketingsvalg, og Helga Larsen var én av de fire kvinnene som fikk plass på Folketinget ved valget i 1918. Folketinget hadde den gang til sammen 140 representanter. De andre tre kvinnene var; Elna Munch (Det Radikale Venstre), Karen Ankersted (Det Konservative Folkeparti) og Mathilde Malling Hauschultz (Det Konservative Folkeparti).

## Kilder
* Dansk Kvindebiografisk Leksikon – Helga Larsen
Vestens hardeste neve

***Vestens hardeste neve*** (originaltittel: *Occhio alla penna*) er en italiensk actionkomedie og spaghettiwestern fra 1981 regissert av Michele Lupo. Hovedrollen spilles av Bud Spencer.

Filmen er også kjent under den engelske tittelen *Buddy Goes West.*

## Handling
For Buddy er et realt måltid mat og realt slagsmål to av livets høydepunkter. Etter mange viderverdigheter havner han i Yucca, en by som i lengre tid har vært plaget av Colerado Slim og hans lovløse bande. Så slår Buddy seg ned i byen sammen med sin noe nervøse venn, indianeren Coco. Han opptrer som lege. Ikke fordi han er lege, men mer fordi han tilfeldigvis er kommet i besittelse av en legeveske med allverdens instrumenter – og da kan man jo like godt benytte seg av den. Da Buddy oppdager at sheriffen forsvarer byen med løspatroner, bestemmer han seg for å gå ham litt nærmere i sømmene. Det viser seg at det under byen skjuler seg en gullåre som ytterst få vet om.

## Om filmen
VGs anmelder gav den terningkast fire, mens Arbeiderbladet og Aftenposten gav den tre.

## I rollene
(utvalg)
*Bud Spencer ….  Buddy 
*Joe Bugner ….  Sheriff Bronson 
*Riccardo Pizzuti ….  Colorado Sim 
*Amidou ….  Girolamo 
*Renato Scarpa ….  Logan 
*Piero Trombetta ….  Popsy 
*Carlo Reali ….  Sarto 
*Sara Franchetti ….  Vedoca Gordon 
*Andrea Heuer ….  Romy Gordon 
 
## Referanser


## Eksterne lenker
*
Der Deutsche Hof

**Der Deutsche Hof** var et hotell i Nürnberg sentrum.  Hotellet er best kjent som Hitlers innkvartingssted under Rikspartidagene i byen.

Der Deutsche Hof ble bygget i 1913 og var plassert like i nærheten av byens jernbanestasjon.  Hotellet ble Hitlers favorittsted når han besøkte Nürnberg og etter den nasjonalsosialistiske maktovertakelsen i 1933 ble eieren tvunget til å selge hotellet til det nasjonalsosialistiske partiet, NSDAP.  

Frem til 1936 bodde Hitler i et stort rom i andre etasje og kunne følge paradene fra hotellvinduet.  I 1936 ble det bygget et tilbygg med en egen ”Fører-balkong.”  

Hotellet ble delvis ødelagt under den allierte bombingen av Nürnberg, men ble gjenoppbygget i tilnærmet lik form.

Der Deutsche Hof bestod som hotell frem til 2005.  I dag står lokalene ubenyttet.

## Se også
* Arrangementsområdene under Rikspartidagene i Nürnberg, anleggene for de tyske nazistenes partikongresser og massemønstringer på 1930-tallet

## Eksterne lenker
* Bilder og tekst (tysk) om Nazimonumenter i Nürnberg
Die Schwarze Front

:*For den nederlandske fascistorganisasjonen, se [[Zwart Front]].*

**Kampfellesskapet av revolusjonære nasjonalsosialister** (tysk: Kampfgemeinschaft Revolutionärer Nationalsozialisten), bedre kjent som **Die Schwarze Front** (tysk for «Den sorte front»), var en tysk, nasjonalsosialistisk utbrytergruppe som ble dannet av Otto Strasser etter at han ble ekskludert fra NSDAP i 1930. 

Strasser mente at den opprinnelige anti-kapitalistiske ideologien i NSDAP hadde blitt forådt av Adolf Hitler. Die Schwarze Front var satt sammen av radikale eks-medlemmer av NSDAP, som ønsket å skape en splittelse i hovedpartiet. Strassers organisasjon publiserte en avis, *Die Deutsche Revolution* («Den tyske revolusjon»), og brukte hammer og sverd lagt i kryss som symbol. Dette symbolet brukes fortsatt av flere strasseristiske grupper i dag.

Organisasjonen var ute av stand til å stå i mot NSDAP og den nasjonalsosialistiske maktovertakelsen var slutten på bevegelsen. Otto Strasser tilbragte årene Det tredje riket eksisterte i eksil, først i Tsjekkoslovakia og senere i Canada. Venstreopposisjonen i NSDAP ble utryddet i 1934, i De lange knivers natt, der Otto Strassers bror, Gregor Strasser, ble drept.

## Se også
* Strasserisme

## Referanser
Viet-muong-språk

**Viet-muong-språk** er en undergruppe av mon-khmer-språkene, som er en del av den austroasiatiske familien. Det største språket i gruppa er vietnamesisk, som snakkes av over 67&nbsp;millioner mennesker. Språkene i familien snakkes på den indokinesiske halvøya, primært i Vietnam og Laos. Det er fem undergrupper av viet-muong-språk:

*Chut
**Arem (Vietnam)
**Maleng (Laos)
**Chut (Vietnam)
*Cuoi
**Hung (Laos)
**Tho (Vietnam)
*Muong
**Bo (Laos)
**Muong (Vietnam)
**Nguôn (Vietnam)
*Aheu (Thailand)
*Vietnamesisk (Vietnam)

## Eksterne lenker
* Språktre for viet-muong-språkene hos Ethnologue
Zwart Front

**Zwart Front**, senere **Nationaal Front**, var en fascistisk bevegelse i Nederland før og i begynnelsen av den andre verdenskrig.

Zwart Front ble etablert i 1934, som følge av en konflikt innen Algemeene Nederlandsche Fascisten Bond. De hadde til felles at de var inspirert av den italienske fascismen. Arnold Meijer (1905–1965) var Zwart Fronts grunnlegger, og han kom også til å prege bevegelsen med sine katolske overbevisninger.

I 1941 ble Nationaal-Socialistische Beweging (NSB) det eneste tillatte partiet i det tyskokkuperte Nederland. Mange av medlemmene fra Zwart Front sluttet seg til NSB, mens Meijer trakk seg tilbake fra politikken.

## Referanser


## Eksterne lenker
*
Den nasjonalsosialistiske bevegelsen i Nederland

**Den nasjonalsosialistiske bevegelsen i Nederland** (nederlandsk: *Nationaal-Socialistische Beweging*, NSB, eller *Nationaal-Socialistische Beweging in Nederland*, NSBN) var et nederlandsk fascistisk og senere nasjonalsosialistisk politisk parti. Det eksisterte mellom 1931 og 1945. Partiet hadde størst valgoppslutning i 1935, da det fikk 8 prosent av stemmene.

I det tyskokkuperte Nederland under andre verdenskrig ble NSB det eneste tillatte partiet fra 1941. Dets *[[de jure]]* leder var Anton Mussert (1894–1946). Mussert var en av partiets grunnleggere sammen med Cornelis van Geelkerken (1901–1976).

## Referanser


## Eksterne lenker
* 
*  Side med oversikt over symboler brukt av NSB
Håvard Homstvedt

**Håvard Homstvedt** (født 14. januar 1976) er en norsk kunstner. Homstvedt har vært omtalt av «Art Review» som en av 25 kommende kunstnere.

Homstvedt bor og arbeider i New York  og Oslo. Han har en mastergrad fra Yale University, en bachelorgrad fra Rhode Island School of Design og International Baccalaureate Diploma fra Berg videregående skole.

Han har avholdt separatutstillinger i Galleri Riis i Oslo og Stockholm (2012, 2009–10, 2007–2008), Galerie Anne de Villepoix, Paris (2011), Focus, VIP art fair (2011), Annarumma, Napoli (2010–11), Art Unlimited at Art Basel 40 (2009), Art 39 Basel Statements (2008) og Perry Rubenstein Gallery, NY (2008). En stort neonarbeide med tittelen *You Will Hardly Know* var med på utstillingen *Lights On* i Astrup Fearnley Museet i Oslo i 2008 . Den første katalogen med arbeider av Homstvedt, *You Will Hardly Know*, ble publisert av Galleri Riis i 2008. I 2011 kom *Ripple Sole*, også gitt ut av Galleri Riis.

## Referanser
24 Hour Party People

***24 Hour Party People*** er en britisk biografisk dramakomedie fra 2002 om Manchesters populærmusikksamfunn fra 1976 til 1997, og særlig om Factory Records. Den ble skrevet av Frank Cottrell Boyce og regissert av Michael Winterbottom.

## Handling
Året er 1976 og Sex Pistols er i ferd med å prege musikkindustrien. Inspirert av den uregjerlige energien som skyllet fram med punken, oppsto plateselskaper som ville ta vare på opprøret snarere enn å kommersialisere det.

Den Cambridgeutdannede Granada-TV-verten Tony Wilson overvar Sex Pistols i Manchester i 1976, som en av 42 fremmøtte. Han bestemmer seg straks, sammen med noen venner, for å starte et plateselskap. Dermed oppstår legendariske Factory Records, og selskapets statutter føres ned i blod. Pistols hadde signert for EMI, men brøt straks, etter masse tumulter, for å gå over til Virgin. 

Men et annet band begynner å gjøre seg gjeldende på tregrepsfronten. Joy Division besitter en særegen energi som bandets spastiske vokalist Ian Curtis spytter utover publikum. Tony Wilson booker dem på sin første kveld som klubbvert i Manchester, og gir dem platekontrakt i samme slengen. For Wilson er Ian Curtis større enn Elvis, Stones og Beatles til sammen, og sjokket er stort da vokalisten blir funnet hengende fra eget stuetak like før bandets forestående USA-turné.

Joy Division blir til New Order, mengder av plater selges, men Tony Wilson er like blakk. Det som eventuelt finnes av overskudd går til bandene eller pumpes inn i til dels mislykket klubbvirksomhet. Derfor må Wilson hele tiden fortsette sitt engasjement med Granada, hvor han må ta på seg det ene håpløse oppdraget etter det andre. Men oppturen kommer. New Order erobrer verden og nattklubben The Hacienda er med ett hippest på klubbkartet. 

Så kommer Happy Mondays på banen, et band med svært dyre og lite helsebringende vaner. Klubbpublikummet synes plutselig vann smaker bedre enn øl, og i 1997 er kassa tom. Wilson avslutter sitt non-profit-imperium og gir bort alt som finnes av verdier, inkludert artistene han har i stallen.

*24 Hour Party People* er en dramatisering av rockens kanskje viktigste epoke. Med originalopptak av Iggy Pop, Sex Pistols, Siouxsie and the Banshees og Happy.

## Skuespillere
* Steve Coogan som Tony Wilson
* John Thomson som Charles.
* Shirley Henderson som Lindsay Wilson (Tony's første kone)
* Paddy Considine som Rob Gretton.
* Lennie James som Alan Erasmus.
* Andy Serkis som Martin Hannett.
* Sean Harris som Ian Curtis.
* Mark Windows som Johnny Rotten
* John Simm som Bernard Sumner.
* Ralf Little som Peter Hook.
* Tim Horrocks som Stephen Morris.
* Danny Cunningham som Shaun Ryder.
* Chris Coghill som Bez.
* Paul Popplewell som Paul Ryder.
* Ron Cook som Derek Ryder.
* Kieran O'Brien som Nathan.
* Raymond Waring som Vini Reilly.
* Dave Gorman som John the Postman.
* Peter Kay som Don Tonay.
* Enzo Cilenti som Peter Saville.
* Rob Brydon som Ryan Letts.
* Simon Pegg som Mick Middles.
* Christopher Eccleston som Boethius.
* John Stammers som Marc Riley.
* Helen Schlesinger som Hilary.
* Kate Magowan som Yvette.

## Referanser


## Eksterne lenker
*
Anton Mussert

**Anton Adriaan Mussert** (født 11. mai 1894 i Werkendam, død 7. mai 1946 i Den Haag) var en av lederne av Den nasjonalsosialistiske bevegelsen i Nederland og dens de jure leder. Som sådan var han en av de mest prominente nasjonalsosialistene i Nederland.

Under andre verdenskrig var han i stand til å holde sin posisjon, på grunn av støtten han mottok fra tyskerne. Etter krigen ble han dømt til døden og henrettet for landsforræderi.

## Referanser
Ole Peter Kolby

**Ole Peter Kolby** (født 24. oktober 1939 i Oslo) er en norsk diplomat og ambassadør. 

Han er utdannet jurist (cand.jur.) fra Universitetet i Oslo (1963) etter å ha avlagt artium fra Berg Gymnas. Etter juridisk embetseksamen og praksis som dommerfullmektig i Onsøy ble han opptatt i utenrikstjenesten i 1968.

Kolby har blant annet vært:
* Ekspedisjonssjef i Politisk avdeling, Utenriksdepartementet (1989–1992)
* Ambassadør til OSSE, Wien (1995–1998)
* Ambassadør til FN, New York (1998–2003)
* Ambassadør til Danmark, København (2004–2007)

Under det norske medlemskap i FNs sikkerhetsråd 2001-2002 var Kolby Sikkerhetsrådets formann i én måned, i mars 2002. Han var også formann i FNs sanksjonskomité for Irak. 

Kolby gikk av med pensjon i 2007. 

Kolby er kommandør av St. Olavs Orden (1995).

## Referanser
Orlando furioso

***Orlando furioso*** (*Den rasende Orlando* eller *Den rasende Roland*) er italiensk romantisk episk dikt av Ludovico Ariosto, først offentliggjort i 1516, og utgitt i sin endelige form i 1532.

*Orlando Furioso* er en oppfølger til Matteo Maria Boiardos ufullførte romantiske verk *[[Orlando Innamorato]]* (*Den forelskede Orlando*, utgitt posthumt i 1495). Handlingen utspiller seg mot en bakgrunn av krigen mellom Karl den store og hans kristne paladinere på 800-tallet, og sarasenernes hær som forsøker å invadere Europa. Handlingen utspiller seg imidlertid over et nokså vidløftig plan, geografisk sett, og eposet beveger seg fritt fra Japan til Hebridene, såvel som på en reise til månen. Historien omfatter også orker og hippogriff. 

Flere tema veves inn i verkets intrikate, episodiske struktur. Hovedmotivet er imidlertid paladinen Orlandos ubesvarte kjærlighet til den hedenske prinsesse Angelika, en situasjon som fører Orlando inn i den galskapen som beskrives i tittelen. Heretter kommer kjærligheten mellom den kristne heltinnen Bradamante og den hedenske Ruggiero, figurer som skal være stamfedre til forfatterens beskyttere: d'Este-familien i Ferrara.  

Det endelige verket er delt inn i 46 *cantos* (sanger), som hver av dem består av et ulikt antall åttelinjers *stanza* (strofer) i rimformen *abababcc*. Verkets i alt 38 736 linjer gjør det til det lengste diktverk i europeisk litteratur.

Middelalderlegendene om kampen mellom de kristne og sarasenerne på Karl den stores tid er også omtalt i det franske *[[Rolandskvadet]]* (*La Chanson de Roland*) fra 1100-tallet. Historiene om den franske helten Roland oppnådde stor popularitet i Italia, der han ble kjent som Orlando fra Aspromonte i Calabria.

## Se også
* Orlando Innamorato, *Den forelskede Orlando*
* Rolandskvadet

## Eksterne lenker
* 
* Online Medieval & Classical Library  E-text (William Stewart Rose translation)
* 
*
Jørgen Stang

**Jørgen Stang** (født 30. september 1924 i Askvoll, død 13. januar 2002) var en norsk barnebokforfatter, lyriker, visesanger og billedkunstner.

Han skrev i unge år for bladene *[[Norsk Barneblad]], [[Folket]], Fabrikkarbeideren* og *[[Norsk Bondeblad]]*. Gjennom 1950- og 1960-tallet opptrådte han ofte i NRK radio med dikt og viser. Særlig vant han et publikum med sine samlinger med barnedikt fra 1968 til 1979. Sparre Olsen satt melodi til flere av diktene.

Han gjendiktet også fire samlinger av den danske barne-lyrikeren Halfdan Rasmussen, og fikk Kirke- og undervisningsdepartementets oversetterpris for én av dem: *Trippe-Trapp-Trappestein* (1972).

## Referanser
Action française

**Action française** var en fransk orléanistisk, kontrarevolusjonær bevegelse og magasinutgivelse, grunnlagt i 1898 av Maurice Pujo og Henri Vaugeois, med Charles Maurras som viktigste ideolog. Selv om den støttet orléanistene, var den faktisk nærmere legitimistene, som var karakterisert av en avvisning av den franske revolusjon i 1789, mens orléanistene er preget av støtte til økonomisk liberalisme.

Den ble grunnlagt i 1898 under Dreyfus-affæren, delvis som reaksjon på venstresidens revitalisering som skjedde rundt forsvaret av kaptein Dreyfus, startet av Emile Zolas berømte *J'accuse*. Opprinnelig var den en nasjonalistisk organisasjon, som tiltrakk seg personer som Maurice Barrès, men som snart ble monarkistisk under innflytelse av Charles Maurras. Den fulgte ideene til kontrarevolusjonære teoretikere som Joseph de Maistre. Inntil dens oppløsning på slutten av den annen verdenskrig, var Action française en fremstående talsorganisasjon for en høyre-ekstrem integralisme, som så på nasjonen som en organisk enhet av blod og jord.

## Kilder
* 
*  Action française i Den Store Danske Encyklopædi
*  Action Française i Encyclopædia Britannica
Legitimistene

**Legitimister** (fransk: Légitimistes) er rojalister i Frankrike som mener at kongen av Frankrike og Navarra må bli valgt i henhold til Salisk lov. Under den bourbonske restaurasjon, ble de kalt ultra-rojalister og var tilhengere av den eldste grenen av Bourbon-dynastiet, som ble kastet i Julirevolusjonen i 1830. Historikeren René Rémond analyserte legitimistene som en av tre hovedretninger i franske høyreretninger. Legitimistene var hovedsakelig karakterisert av sine kontrarevolusjonære meninger (de forkastet revolusjonen i 1789, republikken og alt den sto for; følgelig ble den etterhvert en høyreekstrem bevegelse, nært knyttet til tradisjonalistiske katolikker. De andre to høyreretningene er, i henhold til René Rémond, Oreléanistene og Bonapartistene.